கலிப்பா
'''கலிப்பா''' என்பது தமிழில் உள்ள [[செய்யுள்]] வகைகளுள் ஒன்று. இன்று கிடைக்கும் பழந்தமிழ் நூல்களுள் [[கலித்தொகை]] மட்டுமே கலிப்பாவினால் ஆன நூல் ஆகும். இதனை விட்டால் [[கலம்பகம்]] எனப்படும் நூல் வகையில் முதற் செய்யுளாகவும் கலிப்பாக்கள் காணப்படுகின்றன. வெண்பாவினை வன்பா என்றும், ஆசிரியப்பாவினை மென்பா என்றும், கலிப்பாவினை முறற்கை என்றும் வழங்குவர். &lt;ref&gt;அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 173&lt;/ref&gt; 
 
 கலிப்பா [[துள்ளலோசை]]யை அடிப்படையாகக் கொண்டது. &lt;ref&gt;துள்ளல் ஓசை கலி' என மொழி தொல்காப்பியம் 2-388)&lt;/ref&gt; துள்ளலோசை, [[சீர் (யாப்பிலக்கணம்)|சீர்களுக்கு]] இடையே அமையும் [[கலித்தளை]]யால் விளைவதால், இத்தளையே கலிப்பாவுக்கு உரியது. எனினும் கலிப்பாவில் கலித்தளை மட்டுமே வரவேண்டும் என்ற கட்டுப்பாடு கிடையாது. இதில் கலித்தளையே அதிகமாக இருப்பினும் பிற வகைத் [[தளை (யாப்பிலக்கணம்)|தளை]]களும் வரலாம். கலிப்பா பொதுவாக அளவடி எனப்படும் நான்கு சீர்களைக் கொண்ட [[அடி (யாப்பிலக்கணம்)|அடிகளைக்]] கொண்டிருக்கும். 
 
 கலிப்பாவில் காய்ச்சீர் மட்டும் வரும்; நேர்ஈற்று இயற்சீரும் ('''தேமா, புளிமா'''), நிரை நடுவாகிய வஞ்சி உரிச்சீரும் ('''கூவிளங்கனி, கருவிளங்கனி''') ஆகியன '''வரா'''.
 
 ==கலிப்பா உறுப்புகள்==
 
 பிறவகைப் பாக்கள் ஒரே உறுப்பாக அமைவது போல் இல்லாமல், கலிப்பா பல உறுப்புகளைக் கொண்டு அமைகிறது. இவ்வுறுப்புகள், 1. [[தரவு (யாப்பிலக்கணம்)|தரவு]], 2. [[தாழிசை (பாவகை)|தாழிசை]], 3. [[அராகம் (யாப்பிலக்கணம்)|அராகம்]], 4. [[அம்போதரங்கம் (யாப்பிலக்கணம்)|அம்போதரங்கம்]], 5. [[தனிச்சொல் (யாப்பிலக்கணம்)|தனிச்சொல்]], 6. [[சுரிதகம் (யாப்பிலக்கணம்)|சுரிதகம்]] எனும் ஆறு ஆகும்.
 
 இவற்றுள் தரவு என்பது பாடலில் சொல்லப்போகும் கருத்துகளுக்கு முன்னுரை போலவும், சுரிதகம் பாடலில் சொல்லப்பட்ட கருத்துகளுக்கு முடிவுரை போலவும் அமையும். பிற பாடல்-உறுப்புகள் செய்திகளைக் கூறும்.
 
 ==கலிப்பா வகைகள் ([[தொல்காப்பியம்|தொல்காப்பிய]] நெறி)==
 கலிப்பாவானது ஒத்தாழிசைக் கலி, கலிவெண்பாட்டு, கொச்சகக் கலி, உறழ்கலி என நான்கு வகைப்படும். &lt;ref&gt;
 &lt;poem&gt;ஒத்தாழிசைக்கலி, கலிவெண்பாட்டே,
 கொச்சகம், உறழொடு, கலி நால் வகைத்தே. (தொல்காப்பியம் பொருளதிகாரம் 435)&lt;/poem&gt;&lt;/ref&gt; இவற்றுள் கலிவெண்பாட்டைக் காரிகை, வெண்கலிப்பா எனக் குறிப்பிடுகிறது. உறழ்கலியைக் காரிகை கொச்சகக் கலிப்பாவின் வகைப்பாடல்களாகக் காட்டுகிறது.
 
 ==கலிப்பா வகைகள் ([[யாப்பருங்கலக் காரிகை|காரிகை]] நெறி)==
 
 மேற்கூறியவற்றில் எந்தெந்த உறுப்புக்கள் அமைகின்றன, அவற்றின் எண்ணிக்கை, ஒழுங்கு என்பவற்றைப் பொறுத்துக் கலிப்பா மூன்று முதன்மை வகைகளாகப் பிரிக்கப்படுகின்றது. இவை,
 
 # [[ஒத்தாழிசைக் கலிப்பா]]. அதன் துணைப்பிரிவுகள்:
 ## [[ஒத்தாழிசைக் கலிப்பா|நேரிசை ஒத்தாழிசைக் கலிப்பா]]
 ## [[ஒத்தாழிசைக் கலிப்பா|அம்போதரங்க ஒத்தாழிசைக் கலிப்பா]]
 ## [[ஒத்தாழிசைக் கலிப்பா|வண்ணக ஒத்தாழிசைக் கலிப்பா]] 
 # [[வெண் கலிப்பா]]. அதன் துணைப்பிரிவுகள்:
 ## [[வெண் கலிப்பா]]
 ## [[கலிவெண்பா]]
 # [[கொச்சகக் கலிப்பா]]. அதன் துணைப்பிரிவுகள்:
 ## [[தரவுக் கொச்சகக் கலிப்பா]]
 ## [[தரவிணைக் கொச்சகக் கலிப்பா]]
 ## [[சிஃறாழிசைக் கொச்சகக் கலிப்பா]]
 ## [[கொச்சகக் கலிப்பா|பஃறாழிசைக் கொச்சகக் கலிப்பா]]
 ## [[மயங்கிசைக் கொச்சகக் கலிப்பா]] 
 
 என்பனவாகும். இம்முறைமையின்படி கலிப்பா பத்து வகைப்படும்.
 
 == வகை - [[யாப்பருங்கலம் | யாப்பருங்கல]] நெறி==
 ;ஓசை வகை
 #[[ஏந்திசைத் துள்ளல் ஓசை]]
 #[[அகவல் துள்ளல் ஓசை]]
 #[[பிரிந்திசைத் துள்ளல் ஓசை]] 
 என்று கலிப்பா 3 வகைப்படும். &lt;ref&gt;அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 225&lt;/ref&gt;
 ;பா வகை
 #[[ஒத்தாழிசைக் கலிப்பா]]
 #[[வெண் கலிப்பா|வெண்கலிப்பா]]
 #[[கொச்சகக் கலிப்பா]]
 
 ==இனங்கள்==
 கலிப்பாவின் இனங்கள்:
 #[[கலித்துறை]]
 #[[கலித்தாழிசை]]
 #[[கலிவிருத்தம்]]
 ==அடிக்குறிப்பு==
 {{Reflist}}